**Ministru kabineta noteikumu projekta „Par Kopīgā iepirkuma nolīgumu par kopēju izsoles platformu iepirkumu un Kopīgā iepirkuma nolīgumu par izsoles uzrauga iecelšanu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Par Kopīgā iepirkuma nolīgumu par kopēju izsoles platformu iepirkumu un Kopīgā iepirkuma nolīgumu par izsoles uzrauga iecelšanu” (turpmāk – noteikumu projekts) izstrādāts, lai nodrošinātu Latvijas dalību kopīgajos iepirkumos par kopēju izsoles platformu iepirkumu un izsoles uzrauga iecelšanu, tādējādi radot priekšnoteikumus Latvijai piešķirto gaisa kuģa operatoriem (sākot ar 2012.gada 1.janvāri) un stacionāro iekārtu operatoriem (sākot ar 2013.gada 1.janvāri) paredzēto emisijas kvotu izsolīšanai un nodrošinot Komisijas 2010. gada 12. novembra Regulas (ES) Nr. 1031/2010 par siltumnīcas efektu izraisošo gāzu emisiju kvotu izsoļu laika grafiku, administrēšanu un citiem aspektiem saskaņā ar Eiropas Parlamenta un Padomes Direktīvu 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā (turpmāk – Regula Nr. 1031/2010) piemērošanu. Kopīgo nolīgumu projekti sagatavoti saskaņā ar Regulas (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam 91.panta 1.punkta trešo daļu un Regulas (EK, Euratom) Nr.2342/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam 125.c pantu.Noteikumu projekts izstrādāts saskaņā ar Ministru kabineta iekārtas likuma 31. panta pirmās daļas 2. punktu. |
| 2. | Pašreizējā situācija un problēmas | 2011.gada 4.augustā stājās spēkā grozījumi likumā „Par piesārņojumu”, kuri noteica nosacījumus Latvijai piešķirto emisijas kvotu izsolīšanai, kā arī paredzēja deleģējumu Ministru kabineta noteikumu projekta „Kārtība, kādā nodrošina Latvijai piešķirto siltumnīcefekta gāzu emisijas kvotu izsolīšanu un izsolēs iegūto ieņēmumu izmantošanu” izstrādei. Sekojot līdzi Eiropas Komisijas rīcībai ieviešot Regulu Nr. 1031/2010, augstāk minētais noteikumu projekts uz doto brīdi ir gandrīz pilnībā pabeigts un drīzumā tiks izsludināts Valsts sekretāru sanāksmē, tomēr tā apstiprināšana Ministru kabinetā, ņemot vērā starpinstitūciju saskaņošanu, visticamāk notiks 2011.gada beigās – 2012.gada sākumā. Tajā pat laikā š.g. septembra beigās no Eiropas Komisijas tika saņemta informācija, ka, lai iekļautos Regulā Nr. 1031/2010 noteiktajos termiņos, jau š.g. 9.novembrī veicama Kopīgā iepirkuma nolīguma par kopēju izsoles platformu iepirkumu un Kopīgā iepirkuma nolīgums par izsoles uzrauga iecelšanu parakstīšana un, lai nolīgumu parakstīšana būtu iespējama, vairākas nedēļas pirms parakstīšanas dienas jābūt zināmiem visu dalībvalstu pārstāvjiem nolīgumu parakstīšanā. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Noteikumu projekts pieņem un apstiprina Kopīgā iepirkuma nolīguma projektu par kopēju izsoles platformu iepirkumu un Kopīgā iepirkuma nolīguma projektu par izsoles uzrauga iecelšanu starp Eiropas Komisiju un Eiropas Savienības dalībvalstīm, tai skaitā Latvijas Republiku (turpmāk – nolīguma projekti), kā arī nosaka, ka nolīgumu ietvaros Latvijas Republikas saistību izpildi koordinē Vides aizsardzības un reģionālās attīstības ministrija, un nolīgumus paraksta vides aizsardzības un reģionālās attīstības ministrs.Kopīgā iepirkuma nolīgums par kopēju izsoles platformu iepirkumu nosaka kārtību, kādā dalībvalstis, organizējot kopīgo iepirkumu, izvēlas izsoles platformas, lai nodrošinātu gaisa kuģa operatoriem (sākot ar 2012.gada 1.janvāri) un stacionāro iekārtu operatoriem (sākot ar 2013.gada 1. janvāri) paredzēto emisijas kvotu izsolīšanu, kā arī atsevišķus nosacījumus iepirkuma rezultātā noslēgtā līguma nosacījumiem.Kopīgā iepirkuma nolīgums par izsoles uzrauga iecelšanu nosaka kārtību, kādā dalībvalstis, organizējot kopīgo iepirkumu, izvēlas izsoles uzraugu, kas nodrošinās visu gaisa kuģa operatoriem (sākot ar 2012.gada 1.janvāri) un stacionāro iekārtu operatoriem (sākot ar 2013.gada 1. janvāri) paredzēto emisijas kvotu izsoļu norisi, izsoļu savstarpējo mijiedarbību un sekundārā tirgus darbību. |
| 5. | Projekta izstrādē iesaistītās institūcijas | Vides aizsardzības un reģionālās attīstības ministrija |
| 6. | Iemesli, kādēļ netika nodrošināta sabiedrības līdzdalība | Nav attiecināms. |
| 7. | Cita informācija |  |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Latvijas komersantiem pēc noteikumos pieminēto kopējo iepirkumu izsludināšanas, izvērtējot savas spējas, būs iespēja iesniegt savus piedāvājumus un piedalīties iepirkumu procedūrās. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav. |
| 3. | Tiesiskā regulējuma finansiālā ietekme | Nav. |
| 4. | Tiesiskā regulējuma nefinansiālā ietekme | Ņemot vērā to, ka noteikumu projekts nosaka Latvijas dalību Eiropas kopējos iepirkumos, Latvijai nebūs nepieciešams šādus iepirkumus organizēt atsevišķi un tādējādi tiks nodrošināta valsts pārvaldes resursu efektīva izmantošana.  |
| 5. | Administratīvās procedūras raksturojums | Nav. |
| 6. | Administratīvo izmaksu monetārs novērtējums | Nav. |
| 7. | Cita informācija | Noteikumos pieminēto kopējo iepirkumu tehnisko norisi nodrošinās Eiropas Komisija. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2011.gads** | Turpmākie trīs gadi (tūkst. latu) |
| **2012.gads** | **2013.gads** | **2014.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2011.) gadu | Izmaiņas, salīdzinot ar kārtējo (2011.) gadu | Izmaiņas, salīdzinot ar kārtējo (2011.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Nav. | Nav. | Nav. | Nav. | Nav. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav. | Nav. | Nav. | Nav. | Nav. |
| 1.2. valsts speciālais budžets | Nav. | Nav. | Nav. | Nav. | Nav. |
| 1.3. pašvaldību budžets | Nav. | Nav. | Nav. | Nav. | Nav. |
| 2. Budžeta izdevumi: | Nav. | Nav. | Nav. | Nav. | Nav. |
| 2.1. valsts pamatbudžets | Nav. | Nav. | Nav. | Nav. | Nav. |
| 2.2. valsts speciālais budžets | Nav. | Nav. | Nav. | Nav. | Nav. |
| 2.3. pašvaldību budžets  | Nav. | Nav. | Nav. | Nav. | Nav. |
| 3. Finansiālā ietekme: | Nav. | Nav. | Nav. | Nav. | Nav. |
| 3.1. valsts pamatbudžets | Nav. | Nav. | Nav. | Nav. | Nav. |
| 3.2. speciālais budžets | Nav. | Nav. | Nav. | Nav. | Nav. |
| 3.3. pašvaldību budžets  | Nav. | Nav. | Nav. | Nav. | Nav. |
| 4. Finanšu līdzekļi papildu izde­vumu finansēšanai (kompen-sējošu izdevumu samazinājumu norāda ar "+" zīmi) | X | Nav. | Nav. | Nav. | Nav. |
| Nav. | Nav. | Nav. | Nav. |
| Nav. | Nav. | Nav. | Nav. |
| 5. Precizēta finansiālā ietekme: | X | Nav. | Nav. | Nav. | Nav. |
| 5.1. valsts pamatbudžets | Nav. | Nav. | Nav. | Nav. |
| 5.2. speciālais budžets | Nav. | Nav. | Nav. | Nav. |
| 5.3. pašvaldību budžets  | Nav. | Nav. | Nav. | Nav. |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Tiesību akta projektam nav tiešas ietekmes nedz uz valsts budžetu, nedz uz pašvaldību budžetiem. Izdevumi radīsies tikai pēc noteikumos pieminēto abu kopīgo iepirkumu pabeigšanas un attiecīgo līgumu noslēgšanas (2012.gada otrajā pusē), turklāt šie izdevumi tiks finansēti no emisijas kvotu izsoļu ieņēmumiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav. |
| 2. | Cita informācija | Tiesību aktu projekta ieviešanai nav nepieciešami jaunu tiesību aktu projektu izstrāde. Lai nodrošinātu Latvijai piešķirto emisijas kvotu izsoļu integritāti un Regulas Nr. 1031/2010 ieviešanu, Vides aizsardzības un reģionālās attīstības ministrija turpina darbu pie Ministru kabineta noteikumu projekta „Kārtība, kādā nodrošina Latvijai piešķirto siltumnīcefekta gāzu emisijas kvotu izsolīšanu” izstrādes, kas noteiks Latvijas institūciju kompetenci emisijas kvotu izsolīšanā. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts nepieciešams, lai Latvija nodrošinātu Regulas Nr. 1031/2010 ieviešanu, t.i. lai pieņemtu un apstiprinātu Kopīgā iepirkuma nolīgumu par kopēju izsoles platformu iepirkumu un Kopīgā iepirkuma nolīgumu par izsoles uzrauga iecelšanu starp Eiropas Komisiju un Eiropas Savienības dalībvalstīm, tai skaitā Latvijas Republiku. Nolīguma projekti š.g. 14.septembrī tika apstiprināti Eiropas Komisijas Klimata pārmaiņu komitejā, bet pirms tam šo nolīgumu projektu apstiprināšanu Eiropas Komisijas Klimata pārmaiņu komitejā bez iebildumiem saskaņoja arī Finanšu ministrija. |
| 2. | Citas starptautiskās saistības | Nav. |
| 3. | Cita informācija | Nav. |

**II un VI sadaļa nav attiecināma.**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija. |
| 2. | Projekta izpildes ietekme uz pārvaldes funkcijām | Nav būtiskas ietekmes uz pārvaldes funkciju veikšanu. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Nav jāveido jauna institucionālā struktūra, tiesību akta projekta prasības īstenos esošās pārvaldes institucionālās struktūras ietvaros. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Nav jālikvidē neviena institucionālā struktūra, tiesību akta projekta prasības īstenos esošās pārvaldes institucionālās struktūras ietvaros. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Nav nepieciešama esošo institūciju reorganizācija, tiesību akta projekta prasības īstenos esošās pārvaldes institucionālās struktūras ietvaros. |
| 6. | Cita informācija | Nav. |

 Vides aizsardzības un

reģionālās attīstības ministrs R.Vējonis

Vīza:

Valsts sekretārs G.Puķītis

19.10.2011. 12:40

Ilze Prūse, 67026538,

ilze.pruse@varam.gov.lv

Margarita Krišlauka, 67026568

margarita.krislauka@varam.gov.lv